Χρίστος Δέδες

Ο Χρίστος Δέδες (1926 – 2010) ήταν Έλληνας ποινικολόγος και Ομότιμος καθηγητής της Νομικής Σχολής Αθηνών.

 Βιογραφικά στοιχεία 

Γεννήθηκε στην Αθήνα και ήταν δισέγγονος του  Ευαγγέλου Κοφινιώτη. Μαθήτευσε στην Βαρβάκειο ενώ κατά τη διάρκεια της Κατοχής ανέπτυξε αντιστασιακή δράση. Σπούδασε νομική στο Πανεπιστήμιο Αθηνών, του οποίου έγινε και διδάκτωρ. Συμπλήρωσε τις σπουδές του ως υπότροφος στα Πανεπιστήμια της Χαϊδελβέργης και της Βόννης, ειδικευόμενος στο ποινικό δίκαιο κοντά στον μεγάλο καθηγητή Βέλτσελ (Welzel). Το 1963 εξελέγη υφηγητής του ποινικού δικαίου στη Νομική Σχολή Αθηνών, το 1975 έκτακτος καθηγητής, το 1983 αναπληρωτής καθηγητής και το 1986 τακτικός καθηγητής. Το 1993 αποχώρησε από το πανεπιστήμιο με τον τίτλο του Ομότιμου Καθηγητή. Το 1977 διορίστηκε γενικός γραμματέας του υπουργείου Δικαιοσύνης προωθώντας με τις γνώσεις του φιλελεύθερες ρυθμίσεις όπως την εκδίκαση των κακουργημάτων σε δεύτερο βαθμό (έφεση), που δεν υπήρχε στην Ελλάδα, ή την καθιέρωση εναλλακτικών προς την προφυλάκιση «περιοριστικών όρων». Επίσης εκπροσώπησε την Ελλάδα στο Συμβούλιο της Ευρώπης.

Εξέδωσε περίπου εικοσιπέντε βιβλία και δημοσίευσε παραπάνω από 150 άρθρα σε επιστημονικά περιοδικά. Το σύγγραμμά του για την Ποινική Δικονομία διανέμονταν για αρκετά χρόνια στους φοιτητές. Οι εργασίες του για την Ποινική δίκη, την Αναίρεση, το Έθιμο στο Ποινικό Δίκαιο εξακολουθούν να αποτελούν αναφορές στη νομική βιβλιογραφία, που συμπληρώνονται και από άλλα επίκαιρα συγγράμματα στον τομέα του ειδικού ποινικού δικαίου π.χ. για τα εγκλήματα κατά του νομίσματος ή περί την υπηρεσία. Η επιστημονική του συμβολή αναγνωρίζεται διεθνώς, αφού σε πολλούς τιμητικούς τόμους των μεγάλων Γερμανών ποινικολόγων του ζητείται η συμβολή του και γίνονται παραπομπές στα έργα του. Τα ζητήματα της αμέλειας και των αποδείξεων στην ποινική δίκη τον απασχολούν μέχρι το τέλος.

Το τελευταίο του γερμανικό βιβλίο για το δίκαιο της αποδείξεως (1993) προτρέχει μάλιστα της νέας ευρωπαϊκής Συνθήκης της Λισσαβώνας, επιχειρώντας τη συναγωγή κοινών αρχών για τη σύγκλιση των δικαίων των διαφόρων ευρωπαϊκών κρατών, δυνατότητα που προβλέπει για πρώτη φορά η Συνθήκη αυτή.

Στις 10 Ιουνίου 2013 παρουσιάστηκαν δύο τιμητικοί τόμοι εις μνήμην του Καθ. Χρίστου Δέδε κατά την διάρκεια ειδικής τελετής στο κεντρικό κτίριο του Πανεπιστημίου Αθηνών  ενώπιον ακαδημαϊκών, καθηγητών Πανεπιστημίου, ανωτάτων δικαστικών κ.α.. Ο πρώτος τόμος είναι ελληνόγλωσσος με 29 μελέτες σε 668 σελίδες και ο δεύτερος ξενόγλωσσος με 16 μελέτες σε 288 σελίδες.

 Εργογραφία 
 Στα Ελληνικά 
Η έγκλησις : ιστορική, συγκριτική, δογματική μελέτη, Εθνικό και Καποδιστριακό Πανεπιστήμιο Αθηνών - Σχολή Νομικών, Οικονομικών και Πολιτικών Επιστημών - Τμήμα Νομικής, Αθήναι: Α. Σιδέρη (τυπογρ.) 1956 
Το άδικον και αι νεώτεραι επιστημονικαί εξελίξεις, Αθήναι:  1956
Η διδασκαλία περί των υποκειμενικών στοιχείων του αδίκου, Αθήναι: Ν. Σάκκουλας 1957
Ο ρόλος του αποτελέσματος εν τω ποινικώ δικαίω, Αθήναι: ΑΦΟΙ Π. Σάκκουλα 1959
Το αντικείμενον της ποινικής δίκης, Αθήναι: 1961 
Η απείθεια: άρθρον 169 Π.Κ., Αθήναι: 1964 
Τα ένδικα μέσα κατά των παυουσών την δίωξιν αποφάσεων ή κηρυσσουσών ταύτην απαράδεκτον, Αθήνα: 1964
Η αναίρεσις εν τη ποινική δίκη, Αθήναι:  1966  
Η εκκρεμοδικία εν τω ποινικώ δικονομικώ δικαίω, Αθήναι: Αφοί Π. Σάκκουλα
Η κατά απόντων και φυγοδίκων διαδικασία: ερμηνεία άρθρων 428-431 ΚΠΔ, Αθήναι: 1968 
Ποινική δικονομία, Αθήναι: Αντ. Ν. Σάκκουλας 1968 Έκδοση Πρώτη, 1969, 1971, 1975, 1978, 1983, 1988, 1990, 1991, 1993 Έκδοση Δέκατη
Το έθιμον εν τω ποινικώ δικαίω, Αθηναι: 1972 
Καταλογισμός και ανθρώπινη δυνατότης, Αθήναι: Αντ. Ν. Σάκκουλας 1975
Ποινικόν δίκαιον: ειδικόν μέρος: εγκλήματα περί την απονομήν της δικαιοσύνης: άρθρα 224 - 234 Π.Κ., Αθήναι: Αντ. Ν. Σάκκουλας 1976, 1978 
Ποινικόν δίκαιον: ειδικόν μέρος: εγκλήματα περί τα υπομνήματα: άρθρα 216-223 Π.Κ., Αθήναι: Αντ. Ν. Σάκκουλας 1977, 1985
Ποινικόν δίκαιον: ειδικόν μέρος: εγκλήματα περί τον γάμον και την οικογένειαν: άρθρα 354-360 Π.Κ., Αθήναι: Αντ. Ν. Σάκκουλας 1977 
Ποινικός κώδιξ: μετά των κυριωτέρων ειδικών ποινικών νόμων, υπό Ανδρουλάκης , Νικόλαος Κ. , 1933-, Δέδες , Χρίστος Γ. Αθήναι: Αντ. Ν. Σάκκουλας 1977
Ποινικόν δίκαιον: ειδικόν μέρος: εγκλήματα περί το νόμισμα: άρθρα 207-215 Π.Κ., Αθήναι: Αντ. Ν. Σάκκουλας 1978 
Ποινικόν δίκαιον: ειδικόν μέρος: εγκλήματα κοινού κινδύνου: άρθρα 264-298 Π.Κ., Αθήναι: Αντ. Ν. Σάκκουλας 1979 
Ποινικόν δίκαιον: ειδικόν μέρος: εγκλήματα περί την υπηρεσίαν: άρθρα 235-263 Π.Κ., Αθήναι: Αντ. Ν. Σάκκουλας 1983 
Θεωρητικά προβλήματα της αποδεικτικής διαδικασίας, Αθήνα: Αντ. Ν. Σάκκουλας 1985 
Κώδιξ ποινικής δικονομίας: μετά ειδικών δικονομικών νόμων, υπό Ανδρουλάκης , Νικόλαος Κ., Δέδες , Χρίστος Γ., Ψαλτάκης , Γιάννης, Αθήναι: Αντ. Ν. Σάκκουλας 1977 Κώδιξ ποινικής δικονομίας, Ν. Ανδρουλάκη, Χ. Δέδε , Αθήνα: Αντ. Ν. Σάκκουλας 1985

 Στα Γερμανικά Beweisverfahren und Beweisrecht, Berlin 1993, Duncker&Humblot Berlin

Επιστημονικές παραπομπές στο έργο του
Ακολουθεί ενδεικτικά ένα ελάχιστο δείγμα παραπομπών στoν καθ. Χρ. Δέδε και στο έργο του σε βιβλία Γερμανών, Άγγλων, Αυστριακών και Ισπανών επιστημόνων του τομέα του:Human rights in criminal procedure, J.A. Andrews (Martinus Nijhoff 1982), σελ. 230 Strafverfahrensrecht, C. Roxin (Muenchen 1998), σελ. 354Strafrecht, R. Maurach, H. Schroeder (Heidelberg 1981), σελ. 163, 169Strafrecht, D. Kienapfel, K, Schmoller (Wien 2009), σελ. 1, 3Strafgesetzbuch, A. Schoenke, H. Schroeder (Muenchen 1982), σελ. 1030Strafprozess, K. Peters (Heidelberg 1981), σελ. 263 Strafgesetzbuch, Dreher, H. Troendle (Muenchen 1978), σελ. 678Strafrecht, R. Maurach, K.H. Goessel, H. Zipf (Heidelberg 1984), σελ. 72, 84, 85, 133, 144, 148Verantwortung und Gehorsam, G. Stratenwerth (Tuebingen 1958), σελ. 35 Die Strafprozessordung und das Gerichtsverfassungsgesetz, P. Riess (Berlin 1984, σελ. 290 & 1999, σελ. 276)Humanitaet und Staatsraison, M. Schmoeckel (Koeln 2000), σελ. 216 Jahrbuch des Oeffentlinchenrechts, 32, J.C.B.Mohr (Tuebingen 1983), σελ. 407 Vom Vertrags zum Gesetzesvorbehalt, D. Triantafyllou (Nomos 1996) Vetrauensschutz im deutschen und europaeischen Verwaltungsrecht, H.J. Blanke (Mohr Siebeck 2000), σελ. 130 Umwelt-Strafrecht, J. Steindorf (Berlin 1997), σελ. 3 Strafrecht, R. Maurach, H. Schroeder, Maiwald (Heidelberg 2005), σελ. 282, 285 Grundkurs Strafrecht, H. Otto (Berlin 2005), σελ. 532 Strafrechtliche Amtstraeger, C.N. Leimbrock (Tuebingen 2009), σελ. 12 Entwicklungstendenzen und Reformstrategien im Jugendstrafrecht, F. Duenkel, A. Van Kalmthout (Moenchengladbach 1997), σελ. 157 Festschrift für Herbert Tröndle, H. Jescheck (1989), σελ. 229Recht zwischen Umbruch und Bewahrung, U. Beyerlin, M. Bothe, R. Hofmann (Wuertzburg 1995), σελ. 229Die Strafbarkeit der aktiven Beteiligung an gebotswidrig unterlassener Hilfstaetigkeit, A. Dowlad (Bielefeld 1981), σελ. 104Arztliche Arbeitsteilung und strafrechtliches Fahrlassigkeitsdelikt, H. Kamps (Duncker Humblot 1981) σελ. 97Gefaerdung als Straftat, U. Kindhaeuser (Frankfurt am Main 1989), σελ. 365Das Beweisverbot, O. Muthorst (Tuebingen 2009), σελ. 5Strafprozessuales operatives Vorgehen, K. Kokkinakis (Hamburg 2001), σελ. 331Strafprozessrecht, U. Hellmann (Berlin 2006), σελ. 228Falsche Zeugenaussage, H. E. Mueller (Tuebingen 2000), σελ. 67Los delitos contra la administracion publica, F. Vazquez-P.Seijas (Madrid 2003), σελ. 33Proteccion penal, J.A.M. Nunez (Sevilla 1997), σελ. 84Teoria del delito imprudente, J. L. Serrano-G. Murillo (Madrid 1991), σελ. 375Estudios penales y criminologicos'', I. Valeije (Sandiago de Compostela 2000), σελ. 352

 Παραπομπές 

 Εξωτερικοί σύνδεσμοι 
Κατάλογος βιβλίων καθηγητού Χρίστου Δέδε στον OPAC του Πανεπιστημίου Αθηνών 
Κατάλογος βιβλίων Χρίστου Δέδε στην Εθνική Βιβλιοθήκη της Ελλάδος

Κατηγορία:Έλληνες πανεπιστημιακοί του 20ού αιώνα
Κατηγορία:Καθηγητές νομικής Αθηνών
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών